text: সৎবাবার ধর্ষণ, জোর করে বিয়ে; ২০ বছর পর প্রতিশোধ
  সিলেট পোস্ট ২৪ ডট কম : জুন ২৭, ২০২১ | ১১:২৭ পূর্বাহ্ন
  ভালারি বাকট (মাঝে)। ছবি: গার্ডিয়ান
  সিলেটপোস্ট ডেস্ক::শৈশবে বার বার নির্যাতনের শিকার হয়েছেন। পরে নিপীড়ক সৎবাবাকে তিনি বিয়েও করেন। ২০ বছর সংসার করার সময়ও থামেনি নির্যাতন। এমনকি তাকে দিয়ে পতিতাবৃত্তিও করাতে চায় স্বামী। একপর্যায়ে ওই নারী স্বামীকে গুলি করে হত্যা করেন। এই ঘটনায় ওই নারীকে দোষী সাব্যস্ত করেছেন ফ্রান্সের একটি আদালাত। তাকে চার বছরের কারাদণ্ড দেওয়া হয় শুক্রবার।
  ফ্রান্সের সাওন-এট লরের আদালতে চলে তার শুনানি। শক্রবার পাঁচ ঘণ্টা ধরে চলে তার বিচার। শুনানি শেষে তাকে চার বছরের কারাদণ্ড দেওয়া হয়। এর মধ্যে আবার স্থগিত করা হয় তিন বছরের কারাদণ্ড। এই কারণে তার কারাদণ্ড হয় এক বছরের। কিন্তু বিচারের আগে তিনি একবছর আটক ছিলেন। তাই তাকে আর জেলে ফিরতে হচ্ছে না।